લગભગ એક વર્ષ પછી એક નવી ગુજરાતી ચેનલ શરુ થતી હતી ને એ મારી પાસે આવ્યો કે 'સર નવી ચેનલ શરૂ થાય છે એમાં તમે કો તો એપ્લાય કરું, મેં એને પુછ્યું કે કેમ તને ફાવતું નથી અહીંયા એણે કહ્યું ના એવી કોઈ વાત નથી પણ પગાર વધારે મળશે એવું બધા ત્યાં કહે છે, (એણે પગાર કહ્યો જે આમારી સંસ્થામાં એડજેસ્ટ કરવો મુશ્કેલ હતો) એટલે મેં જ એને કહ્યું જોઈ લે પછી મને કહેજે, એ ઇન્ટરવ્યુથી માંડી લેખિત દરેક પરીક્ષામાં પાસ થઇ ગયો પગાર પણ ફાઇનલ થઇ ગયો ને એક દિવસ મને કહેવા આવ્યો કે સર મને ત્યાં આટલો પગાર મળે છે, છતાં તમે કહો તમને ખરાબ ન લાગે તો અહીં જ થોડો ઘણો પગાર વધારી આપો તો મારે નથી જવું (એના ઘરની આર્થિક સ્થિતિ સારી ન હોવા છતાં છોકરાએ આવી ખુદ્દારી દર્શાવી) હું એની અને મારી સંસ્થાની સ્થિતિ જાણતો હતો એટલે એને નવી સંસ્થામાં જોડાવવાના અભિનંદન આપ્યા.